open-index/open-wikipedia-markdown huggingface dataset:
აით-ბენ-ჰადუ

**აით-ბენ-ჰადუ** (არაბ. آيت بن حدّو‎) — გამაგრებული ქალაქი ანუ ქსარი თანამედროვე მაროკოს ტერიტორიაზე, ყოფილ სავაჭრო გზაზე საჰარასა და მარაკეშს შორის. მდებარეობს ბორცვზე, მდინარე უნილას გასწვრივ. ის კასბებს (*იგივე მედინა, ისლამური ქალაქის ტიპი*) შორის  ერთ-ერთ უმშვენიერესი მაგალითა, რომელიც ყოველი შტორმის შემდეგ დაუზიანებელი რჩებოდა. ქალაქის მოსახლეობის ძირითადი რიცხვი უფრო თანამედროვე სოფელში, მდინარის მეორე ნაპირზე ცხოვრობს, მაგრამ ათი ოჯახი დღემდე ქსარში ცხოვრებას ამჯობინებს. 

1987 წლიდან აით-ბენ-ჰადუ შესულია იუნესკოს მსოფლიო მემკვიდრეობის ძეგლთა სიაში. ქალაქი გადაღებულია რამდენიმე ფილმში. მათ შორისაა: 

**არაბეთის ლოურენსი* (1962)
**კაცი, რომელიც მეფე გახდება* (1975)
**შეტყობინება* (1976)
**იესო ნაზარეველი* (1977)
**ყაჩაღების დრო* (1981)
**ნილოსის განძი* (1985)
**ნაპერწკლები თვალებიდან* (1987)
**ქრისტეს უკანასკნელი ცდუნება* (1988)
**ცის თავშესაფარი* (1990)
**კუნდუნი* (1997)
**მუმია* (1999)
**გლადიატორი* (2000)
**ალექსანდრე* (2004)

## გალერეა 

Image:Young girl working.jpg|
Image:Ait Benhaddou Pano.jpg
Image:Ait_benhaddou_from_above.JPG 
Image:Aït_Benhaddou_along_river bank.JPG 
Image:Aït_Benhaddou,_a Kasbah.JPG
Image:Aït Benhaddou1 (js).jpg
Image:Aït Benhaddou2 (js).jpg
Image:Aït Benhaddou3 (js).jpg
Image:Aït Benhaddou4 (js).jpg
Image:Aït Benhaddou5 (js).jpg
Image:Aït Benhaddou6 (js).jpg 

## იხილეთ აგრეთვე 
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში 
* Travel blog about Ksar de Aït-Benhaddou
*Interactive 360° panorama of Ait Benhaddou (Java, 0,9 MB) 

კატეგორია:მაროკოს ქალაქები
კატეგორია:მსოფლიო მემკვიდრეობის ძეგლები მაროკოში
მექნესი

**მექნესი** (არაბ. مكناس‎; ; ) — ქალაქი ჩრდილოეთ მაროკოში, დედაქალაქ რაბატიდან დაშორებულია 130 კილომეტრით, ხოლო ფესიდან 60 კმ-ით. მულაი ისმაილის მმართველობისას (1672–1727), მექნესი მაროკოს დედაქალაქი იყო, სანამ ის მარაქეშში გადავიდოდა. 2010 წლის მონაცემებით, ქალაქის მოსახლეობა 985 000 ადამიანს შეადგენს. ამჟამად ის მექნეს-ტაფილალეტის რეგიონის დედაქალაქია. სახელწოდება მექნესი მომდინარეობს ბერბერული ტომის სახელიდან, რომელსაც შუა საუკუნეების ჩრდილოაფრიკული წყაროების მიხედვით მიკნასა ერქვა. 

თავდაპირველი საზოგადოება, რომლის ირგვლივაც მექნესი გავითარდა, იყო VIII საუკუნის კასბაჰი. ბერბერული ტომი მიკნასა, რომელიც სამხრეთ ტუნისის ტერიტორიაზე სახლობდა, აქ IX საუკუნეში გადმოსახლდა და ქალაქმა სწრაფად ზრდა იწყო. 

ალმორავიდებმა აქ IX საუკუნეში ციხესიმაგრე დააარსეს. იგი ალმოჰადების გაძლიერებას ეწინააღმდეგებოდა, რომლებმაც ის შემდგომში დაანგრიეს. ამის შემდეგ ციხე უფრო დიდი ზომით, მეჩეთით და გაძლიერებული ფორტიფიკაციით აღდგა. ქალაქმა აყვავება განაგრძო XIV საუკუნეში ვატასიდების დინასტიის დროს. მექნესმა თავის ოქროს ხანას მულაი ისმაილის მმართველობისას მიაღწია, როდესაც ის მაროკოს სულთანატის დედაქალაქი იყო. ისმაილმა ქალაქის ძველ ნაწილში ზღვაში დატყვევებული ქრისტიანი მეზღვაურებისთვის ციხე ააგო. მან ასევე ააშენა სხვა მრავალი ნაგებობა, ბაღები, მუნუმენტური ჭიშკრები, მეჩეთები და გრძელი კედელი, რომლის სიგრძეც 40 კმ იყო. 

1996 წელს, მექნესის ისტორიული ნაწილი იუნესკომ მსოფლიო მემკვიდრეობის სიაში შეიტანა.

## გალერეა

File:Meknes paesaggio 3.JPG
File:Royal Palace, Meknes.jpg
File:Royal stables, Meknes.jpg
File:Meknes, gate (js).jpg
File:Meknès - Bab Mansour.JPG
File:Meknès - Bab Mansour costat.jpg
File:Bab_Mansour_gate.jpg
File:Bab_Mansour.jpg
File:Mekhnes_bab_Mansour_Mosaique.jpg
File:Bab_El-Khemis.jpg
File:Meknès - Bab el-Berdaïne.JPG
File:Meknès - Estany de l'Aguedal.jpg
File:Meknes Medersa Bou Inania Minaret.jpg
File:Meknès - Madrassa Bou Inania - Pati.JPG
File:Small lake.jpg

## იხილეთ აგრეთვე
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*Une page du ministère de la Communication marocain  
*Page sur Meknès dans le site du Patrimoine Mondial de l'Unesco 
*Bibliographie sur la ville 

კატეგორია:მაროკოს ქალაქები
კატეგორია:მსოფლიო მემკვიდრეობის ძეგლები მაროკოში
ჯენე

**ჯენე** () — ურბანული კომუნა და ქალაქი ცენტრალურ მალიში, შიდა ნიგერის დელტის რეგიონში. 2009 წლის მონაცემებით, მისი მოსახლეობა 32 944 ადამიანს შეადგენდა. ადმინისტრაციულად მიეკუთვნება მოპტის რეგიონს.

## გეოგრაფია 
ჯენე — სუბსაჰარული აფრიკის ერთ-ერთი უძველესი ქალაქია. მდებარეობს ნიგერის შიდა დელტის სამხრეთ ნაწილში, მდინარე ნიგერსა და მდინარე ბანს შორის, 398 კმ-ით ჩრდილო-აღმოსავლეთით ბამაკოდან და 76 კმ-ით სამხრეთ-დასავლეთით ქალაქ მოპტიდან. ქალაქს უკავია დაახლოებით 70 ჰა ტერიტორიის ფართობი, რომელიც წვიმების სეზონის დროს კუნძულად გადაიქცევა.

ჯენეს კომუნას უკავია 302 კმ² ფართობი და ქალაქ ჯენესთან ერთად მოიცავს კიდევ 10 შემოგარენ სოფლებს: ბალე, დიაბოლო, გომნიკუბოიე, კამარაგა, კერა, ნიალა, სოალა, სინი, ველინგარა და იენლედა.. კომუნის ადმინისტრაციულ ცენტრთან ერთად ქალაქი ჯენე ასევე წარმოადგენს ჯენეს ოლქის ადმინისტრაციულ ცენტრს, რომელიც მოპტის რეგიონის 8 ოლქიდან ერთ-ერთია. მოსახლეობის ძირითადი სალაპარაკო ენაა სონგაის ენების ერთ-ერთი დიალექტი. შემოგარენი სოფლების მოსახლეობა ასევე ლაპარაკობს ფულანის, ბამბარას და სხვა ენებზე.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* .
*  .
* Pictures of Djenné and villages around it
* Djenné site page in Aluka 
* Djenné Patrimoine (in French) 
* Islamic Architecture in Mali

## სქოლიო
კატეგორია:მსოფლიო მემკვიდრეობის ძეგლები მალიში
კატეგორია:მალის ქალაქები
კენ ვატანაბე

— იაპონელი თეატრის, ტელევიზიისა და კინოს მსახიობი. ის ცნობილია თავისი როლებით ფილმებში „წერილები ივო ჯიმადან~ და „უკანასკნელი სამურაი“. ამ უკანასკნელისთვის ის ნომინირებული იყო ოსკარზე საუკეთესო მსახიობი კაცისთვის მეორეხარისხოვან როლში. სხვა ჯილდოებთან ერთად, ვატანაბეს ორჯერ აქვს მოგებული იაპონიის აკადემიის ჯილდო საუკეთესო მსახიობი კაცისთვის, 2007 წელს „ხვალინდელი დღის მოგონებებისთვის“ და 2010 წელს ფილმისთვის „შიზუმანუ ტაიო“. ის ასევე ცნობილია რეჟისორი კრისტოფერ ნოლანის ჰოლივუდურ ბლოკბასტერებში „ბეტმენი: დასაწყისსა“ და „დასაწყისში“ განსახიერებული გმირებისთვის.

## ფილმოგრაფია
## რესურსები ინტერნეტში 
* 

კატეგორია:იაპონელი მსახიობები
კატეგორია:დაბადებული 1959
კატეგორია:დაბადებული 21 ოქტომბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
იუნესკოს მსოფლიო მემკვიდრეობის ძეგლები ანდორაში

2011 წლის მონაცემებით ანდორაში იუნესკოს **მსოფლიო მემკვიდრეობის** ერთი ძეგლია.

## სტატისტიკა 
იუნესკოს მსოფლიო მემკვიდრეობის ძეგლების სიაში მსოფლიოს მასშტაბით 962 ძეგლია შეტანილი. მათ შორის 0,1 % ანდორის, რომელიც კულტურული ძეგლია.

## ობიექტის გეოგრაფიული მდებარეობა
## რესურსები ინტერნეტში 
* იუნესკოს მსოფლიო კულტურული მემკვიდრეობის ძეგლები ანდორაში

კატეგორია:ანდორა
კატეგორია:მსოფლიო მემკვიდრეობის ძეგლები ანდორაში
ანდორა
ქვემო ქართლის ვაკე

**ქვემო ქართლის ვაკე** — ალუვიური ვაკე მდინარე მტკვრის ორივე სანაპიროზე. მტკვარ-არაქსის ვრცელი დაბლობის უკიდურესი ჩრდილოეთ-დასავლეთ ნაწილი. შემოზღუდულია თრიალეთისა და ლოქის ქედების, შუა ხრამის მთათა ჯგუფისა და ივრის ზეგნის კალთებით.

სიგრძე მტკვრის გასწვრივ 40 კმ. მტკვარი ყოფს ორ ნაწილად — მარნეულისა და გარდაბნის ვაკეებად. ვრცელდება ზღვის დონიდან 260-იდან (მდინარე ხრამის შესართავი) 500-600 მ-მდე (მთების ძირში). ძირითადი ნაწილი (ბრტყელი დაბლობი) აგებულია ალუვიონით, რომლის ქვეშ (მარნეულ-ილმაზლოს ზოლში) დაძირული დოლერიტული ლავებია. ალაგ-ალაგ ლავები გაშიშვლებულია (დისველისა და თეთრი წყაროს პლატოების ნაწილები, სოფ. ილმაზლო).

მარნეულის ვაკის ჩრდილო-აღმოსავლეთ ნაწილში აღმართულია ნეოგენური მოლასებით (კონგლომერატებით, ქვიშაქვებით) აგებული იაღლუჯის სინკლინური მაღლობი. ქვემო ქართლის ვაკის ჰავა კონტინენტურია, საშუალო წლიური ტემპერატურა 12-13 °C, უცივესი თვის იანვრის საშუალო ტემპერატურა – 0.3 °C-0.0 °C. წელიწადში საშუალოდ 350-500 მმ ნალექი მოდის. ქვემო ქართლის ვაკის ჰიდროგრაფიულ ქსელში შედის მდინარე მტკვარი, ხრამი და ალგეთის ქვემო დინებები. ჩრდილო-აღმოსავლეთ ნაწილში მდებარეობს კუმისის ტბა, ხოლო გარდაბნის ვაკეზე – ჯანდარის ტბა.

ბუნებრივი მცენარეულობა (სტეპი და ტყესტეპი) მეტწილად მოსპობილია, სჭარბობს კულტურული ლანდშაფტი – ნათეს-ნარგავები.

## ლიტერატურა 
კატეგორია:საქართველოს ვაკეები
Three Wishes

„**Three Wishes**“ — ბრიტანელი როკ-მუსიკოს როჯერ უოტერსის სინგლი და სიმღერა ალბომიდან *Amused to Death*. იგი გამოვიდა 1993 წელს.

სიმღერა არასოდეს შესრულებულა კონცერტებზე, თუმცა 1992 წელს გამოვიდა მისი პრომო ვიდეო და პრომოსინგლი. იგი ასევე შეტანილია კომპილაციაში *Flickering Flame: The Solo Years Vol. 1*.

სიმღერის ოფიციალური მუსიკალური ვიდეოს სიუჟეტით უოტერსი ზის ერთ-ერთ ამერიკულ კაფეში და ესაუბრება ჯინს. ვიდეოში მონაწილეობს როჯერის მესამე ცოლი, პრისცილა ფილიპსი.

ლიბანის თემა, ნახსენები ამ კომპოზიციაში, კვლავ ბრუნდება უოტერსის 2004 წლის სიმღერაში „Leaving Beirut“.

## სიმღერების სია 
#Three Wishes (რადიოს ვერსია) - 4:17
#What God Wants, Part 1 – 6:00
#The Bravery Of Being Out Of Range – 4:43

## რესურსები ინტერნეტში 
* ინფორმაცია საიტზე Discogs
* ოფიციალური მუსიკალური ვიდეო

კატეგორია:როჯერ უოტერსის სიმღერები
კატეგორია:1992 წლის სიმღერები
კატეგორია:1993 წლის სინგლები
კატეგორია:სიმღერები როჯერ უოტერსის ავტორობით
ჯრუჭულა

**ჯრუჭულა** — მდინარე დასავლეთ საქართველოში (საჩხერისა და ჭიათურის მუნიციპალიტეტები). მდინარე ყვირილის მარჯვენა შენაკადი. სათავე აქვს რაჭის ქედის სამხრეთ კალთაზე, ზღვის დონიდან 2015 მ-ზე. სიგრძე 25 კმ, აუზის ფართობი 210 კვ.კმ. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, მდგრადი წყალმცირობა — ზამთარში, წყალმოვარდნები — ზაფხულსა და შემოდგომაზე.

საშუალო წლიური ხარჯი შესართავთან 5,94 მ³/წმ. ჯრუჭულას ერთვის სხვადასხვა რიგის 225 შენაკადი, მათ შორის, ფასკნარა (14 კმ), მოხვურა (10 კმ), სატოპელა (14 კმ) და ციხისწყალი (13 კმ). 

## ლიტერატურა
## სქოლიო
კატეგორია:იმერეთის მხარის მდინარეები
კატეგორია:ყვირილის შენაკადები
What God Wants, Part 1

„**What God Wants, Part 1**“ — ბრიტანელი როკ-მუსიკოს როჯერ უოტერსის სინგლი და სიმღერა ალბომიდან *Amused to Death*. იგი გამოვიდა 1992 წლის 17 სექტემბერს.

## ისტორია 
სიმღერაში უოტერსი დასცინის მთავრობასა და რელიგიურ დოგმებს. საუბარია ოპერაციაზე „ქარიშხალი უდაბნოში“, რომლის დროს ჯორჯ ბუშ უფროსმა განაცხადა - „ღმერთი ჩვენ მხარეს არის“.

ჯეფ ბეკმა ეს და სიმღერის მესამე ნაწილი უოტერსთან ერთად 2002 წელს, როიალ ალბერტ ჰოლში გამართულ საკუთარ კონცერტებზე შეასრულა. საგულისხმოა, რომ როჯერის მიერ პირველი ნაწილი სრულდებოდა მხოლოდ ტურნეს In The Flesh (1999-2002) პირველ, 1999 წლის ეტაპის რამდენიმე კონცერტზე. თუმცა, მისი პრემიერა გაიმართა 1991 წელს, სევილიაში გამართული გიტარების ლეგენდების ფესტივალზე, სადაც უოტერსმა იგი წარადგინა, როგორც „Monkey Television“. სიმღერის თავდაპირველი სახელწოდება აგრეთვე იყო „Fallen Angel“.

What God Wants იყოფა სამ ნაწილად, ისევე როგორც „Another Brick in the Wall“. ასევე იდენტურია ის, რომ სამივე ნაწილში გამოიყენება ბას გიტარის ერთი და იგივე ხაზი. მიუხედავად იმისა, რომ სიმღერა სამ ნაწილად იყოფა, სინგლზე მხოლოდ პირველი გამოვიდა.

სიმღერაში საუბარია რელიგიურ დოგმებსა და რაიმე საკითხის პატივისცემაზე, მატერიალიზმსა და მოხმარებაზე. მთლიანობაში, წარმოდგენილია უბრალო შესაბამისობა: თუ როგორ შეუძლია ადამიანს რომელიმე საკითხისადმი ერთგულება, არა მხოლოდ სურვილის, არამედ მორჩილების გამო.

სიმღერაში მთავარ სოლოს გიტარაზე ასრულებს ჯეფ ბეკი.

## მუსიკალური ვიდეო 
ასევე გამოვიდა სიმღერის მუსიკალური ვიდეო. მასში ნაჩვენებია გორილები, რომლებიც სხედან ტელევიზორთან. სხვა კადრებში ჩნდებიან ცხოველები. კლიპის რეჟისორია ტონი კეი, ხოლო პროდიუსერი - სარა უისლერი. გამოვიდა ვიდეოს ალტერნატიული ვერსიაც, რომელშიც გამოყენებულია სტუდიური კადრები ჯეფ ბეკის მონაწილეობით. ორივე ვიდეო შეიქმნა ტონი კეისა და სარა უისლერის მიერ. ანიმაციური სეგმენტები ეკუთვნის Pacific Data Images-ს (კომპიუტერული გრაფიკა) და უილ ვინტონის სტუდია (თოჯინური ანიმაცია).

2015 წელს, ალბომის *Amused to Death* ახალი რემასტერის გამოცემასთან დაკავშირებით გამოვიდა სინგლის ახალი ვერსიაც, მხოლოდ Blu-Ray-ს ფორმატში. აგრეთვე გამოქვეყნდა განახლებული ვიდეო.

## რესურსები ინტერნეტში 
* ინფორმაცია საიტზე Discogs

## სქოლიო 
კატეგორია:როჯერ უოტერსის სიმღერები
კატეგორია:1992 წლის სიმღერები
კატეგორია:სიმღერები როჯერ უოტერსის ავტორობით
კატეგორია:1992 წლის სინგლები
ელ-სუვაირა

**ელ-სუვაირა**, (არაბ. الصويرة) — საპორტო ქალაქი მაროკოში, ატლანტის ოკეანის სანაპიროზე. XVI საუკუნიდან ცნობილი იყო პორტუგალიური სახელით **მოგადორი**. მდებარეობს ქალაქ აგადირიდან 170 კმ-ით ჩრდილოეთით და მარაქეშიდან 170 კმ-ით დასავლეთით.

არქეოლოგიური კვლევები ადასტურებს, რომ ქალაქის ტერიტორია დასახლებული ყოფილა პრეისტორიული ხანიდან. ელ-სუვაირის უბე ნაწილობრივ ჩაკეტილია კუნძულ მოგადორით, რაც ქალაქის ნავსადგურს ძლიერი ზღვის ქარებისგან იცავს.

თევზის სარეწაო ნავსადგური ცნობილი იყო ჯერ კიდევ ფინიკიელებისათვის, ძვ. წ. VII საუკუნეში, ხოლო შემდეგ რომაელებისათვის. თანდათანობოთ, იგი არა მხოლოდ საზღვაო, არამედ საქარავნო ვაჭრობის მნიშვნელოვანი ცენტრიც გახდა, რომელიც შემდეგში ზღვის მეკობრეებისთვის ნამდვილ სამოთხედ იქცა.

1506 წელს პორტუგალიელებმა ქალაქის გამაგრება დაიწყეს. 1628 წელს, ციხესიმაგრეების მშენებლობა განაგრძო საადიტების დინასტიის სულთანმა მულაი აბდელმალეკემ. 1765 წელს, სულთანმა მუჰამედ III ბენ აბდალაჰმა ალაიუტების დინასტიიდან, მოგადორის იმ დროის მაროკოს უდიდეს საზღვაო პორტად ქცევა განიზრახა. გეგმა ფრანგმა პატიმარმა შეადგინა.

მომდევნო საუკუნეებში, ქალაქი გაძლიერდა და მნიშვნელოვან სავაჭრო პოსტად იქცა, სანამ 1893 წელს ფრანგები ქალაქ ტომბუქტუს აიღებდნენ, რის შემდეგაც დაიკეტა მრავალი სავაჭრო გზა და მოგადორმა მნიშვნელობა დაკარგა.

1960-1970-იან წლებში ქალაქი ჰიპების „მექა" გახდა.

დღეისათვის, ელ-სუვაირა მნიშვნელოვანი ტურისტული ღირსშესანიშნაობაა მაროკოელი და ევროპელი ტურისტებისათვის. ქალაქში განვითარებულია კვების (ძირითადად თევზის) და ტყავის მრეწველობა.

2001 წლიდან, ქალაქის მედინა შესულია იუნესკოს მსოფლიო მემკვიდრეობის ძეგლთა სიაში.

## გალერეა 

ფაილი:Skala de Ville.jpg|ქალაქის კედლები
ფაილი:EssaouiraRamparts.JPG|მედინა
ფაილი:EssaouiraCitadel.JPG|გენუელების მიერ აშენებული ციტადელი
ფაილი:Skala du Port (js).jpg|

## იხილეთ აგრეთვე 
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში 
* UNESCO World Heritage site: Medina of Essaouira (formerly Mogador)

## სქოლიო
კატეგორია:მაროკოს ქალაქები
კატეგორია:მსოფლიო მემკვიდრეობის ძეგლები მაროკოში
The Bravery of Being Out of Range

„**The Bravery of Being Out of Range**“ — ბრიტანელი როკ-მუსიკოს როჯერ უოტერსის სინგლი და სიმღერა ალბომიდან *Amused to Death*. იგი გამოვიდა 1992 წელს.

## ისტორია 
სიმღერაში ირონიით არის განხილული იმ ჩვეულებრივი ადამიანების ცხოვრება, რომლებიც მიჩვეულები არიან ომის გასართობი საშუალების სახით გამოყენებას. მათთვის სასიამოვნოა საომარ მოვლენათა ტელეეთერში ნახვა.

სიმღერის საკონცერტო ვერსია სრულდებოდა როჯერ უოტერსის 1999-2002 წლების ტურნეს In the flesh ფარგლებში. ადრეული ვერსია სრულდებოდა The Wall Live In Berlin-ის რეპეტიციებზე, 1990 წელს.

განსხვავებული მიქსი გამოიცა *Amused To Death*-ის 2015 წლის რემასტერზე.

## სიმღერების სია 
#The Bravery of Being Out of Range - 4:53
#What God Wants, Part I - 6:00
#Perfect Sense, Part I - 4:22

## რესურსები ინტერნეტში 
* ინფორმაცია საიტზე Discogs

კატეგორია:როჯერ უოტერსის სიმღერები
კატეგორია:1992 წლის სიმღერები
კატეგორია:1992 წლის სინგლები
კატეგორია:სიმღერები როჯერ უოტერსის ავტორობით
ვოლიუბილისი

**ვოლიუბილისი** — ყველაზე სამხრეთ-დასავლეთით მდებარე რომაული ქალაქი. მისი ნანგრევები ამჟამად თანამედროვე მაროკოს ტერიტორიაზე მდებარეობს, ქალაქ ფესისა და რაბატის დამაკავშირებელ მაგისტრალზე. 1997 წლიდან შესულია იუნესკოს მსოფლიო მემკვიდრეობის ძეგლთა სიაში.

ვოლიუბილისის დაარსების ზუსტი დრო ნისლითაა მოცული. ამ ტერიტორიაზე დასახლებები ჯერ კიდევ ნეოლითის ხანიდან არსებობს. ძვ. წ. III საუკუნეში ამ არეალს კართაგენელები განაგებდნენ. ამის შემდეგ ვოლიუბილისი ელინისტური კულტურის ცენტრი ხდება მავრიტანიის სამეფოში, რომელსაც იუბა II მართავდა.

ქალაქის სახელი ლათინურად „სიუხვეს" ნიშნავს, რაც მისი ნიადაგის ნაყოფიერებიდან მომდინარეობს. ძირითდი სამშენებლო სამუშაოები II საუკუნეში დაიწყო. ამ დროს აშენდა ფორუმი, ბაზილიკა და აკვედუკი. 277 წელს მიეკუთვნება დღეისათვის კარგად შემონახული ტრიუმფალური თაღი, რომელიც კარაკალის ედქიტის სადიდებლად აიგო. ქალაქის ამის შემდგომი ისტორია უძველეს ავტორებს მწირად აქვთ გაშუქებული.

1915 წელს ფრანგმა არქეოლოგებმა ნაქალაქარის გათხრა დაიწყეს, რომელმაც XXI საუკუნის დასაწყისამდე გასტანა. სამუშაოების შედეგად გაირკვა, რომ უძველესი ქალაქი მიწისძვრას დაუნგრევია. დაზიანებული აკვედუკი გამოუსადეგარი გახდა, ამიტომ მოსახლეობამ გადასახლება დაბლა, მდინარესთან დაიწყო. 788 წელს ამ ადგილას იდრისების დინასტიის შთამომავალი, იდრის იბნ აბდალაჰი მოვიდა, რომელმაც რეზიდენციისათვის ვოლიუბილისი აირჩია.

უძველესი ქალაქის ადგილას მდებარე არაბული სოფელი მნიშვნელოვნად დაზიანდა 1755 წლის ლისაბონის მიწისძვრის დროს, რომლის შემდეგაც ის საბოლოოდ მიატოვეს. მოსახლეობა ახლომდებარე ქალაქ მულაი-იდრისში გადასახლდა.

## გალერეა 

Image:Volubilis-general view.jpg|საერთო ხედი
Image:Volubilis-Decumanus Maximus and Arc of Caracala.jpg|მთავარი გზა
Image:Volubilis-Capitol.jpg|კაპიტოლიუმი
Image:Volubilis-basilica.jpg|ბაზილიკა
File:Mosaic-Diana leaves her Bath (perspective fixed).jpg|
Image:Seasons of the year.jpg|
Image:Mosaic-Amphition's_chariot.jpg|
Image:Mosaic-acrobat.jpg|
Image:Mosaic-Sea monsters.jpg|
Image:Volubilis,Morocco.jpg|

## იხილეთ აგრეთვე 
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში 
* The Volubilis Project 
* Volubilis on the UNESCO Website

კატეგორია:ძველი რომის ქალაქები
კატეგორია:მსოფლიო მემკვიდრეობის ძეგლები მაროკოში
ფეს-ელ-ბალი

**ფეს-ელ-ბალი** (არაბ. فاس البالي‎) — მაროკოს ქალაქ ფესის უძველესი და კედელშემორტყმული ნაწილი. თავდაპირველად იგი დაარსდა როგორც იდრისიდების დინასტიის დედაქალაქი ახ. წ. 789 - 808 წლებში.  ფეს-ელ-ბალი სახელგანთქმულია მსოფლიოში უძველესი უნივერსიტეტით. მისი მოსახლეობა 156 000 ადამიანს შეადგენს და ამავე დროს წარმოადგენს ავტომანქანებისგან თავისუფალ მსოფლიოში უდიდეს არეალს.

1981 წელს, ფეს-ელ-ბალი იუნესკომ მსოფლიო მემკვიდრეობის ძეგლთა სიაში შეიტანა სახელით **ფესის მედინა**. მსოფლიო მემკვიდრეობის ძეგლი მოიცავს ფეს-ელ-ბალის ურბანულ ფაბრიკებსა და კედლებს, ასევე მის გარშემო არსებულ ბუფერულ ზონას. 

ფეს-ელ-ბალი, ფეს-ჯდიდთან და ფრანგების მიერ შექმნილ ახალ ქალაქთან ერთად ფესის სამ მთავარ რაიონს წარმოადგენს. 

789 წელს, ახლადშექმნილი იმპერიის დედაქალაქის ასაშენებლად იდრისებმა მდინარე ფესის მარჯვენა ნაპირი აირჩიეს. თავდაპირველი მოსახლეობის ძირითად ნაწილს ესპანეთის ქალაქ კორდობადან ამბოხის შედეგად გამოქცეული მოსახლეობა შეადგენდა, რომლებმაც აქ თავშესაფარი ჰპოვეს. 809 წელს, ასევე ახალი ქალაქი დააარსეს მდინარის მეორე მხარეს, სადაც ძირითადად ქალაქ კარაუანიდან (თანამედროვე ტუნისის ტერიტორია) ამობხის შედეგად გამოქცეული ხალხი დასახლდა. 

ამის შემდეგ, ორივე ქალაქი, რომლებსაც ერთამანეთისგან პატარა მდინარე ჰყოფდა, დამოუკიდებლად ვითარდებოდა, სანამ XI საუკუნეში ისინი შეერთდებოდნენ. 

ერთ-ერთი მაგალითი იმისა, თუ რა წვლილი შეიტანეს ლტოლვილებმა ფესის აყვავებაში, არის ალ-კარაუინის უნივერსიტეტი, რომელიც 859 წელს ტუნისელმა ლტოლვილებმა დააარსეს და დღემდე მსოფლიოს უძველეს უნივერსიტეტად მიიჩნევა.

## იხილეთ აგრეთვე
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* The Moroccan Medina
* Borders of Fes El-Bali on the Google Maps

## სქოლიო
კატეგორია:მაროკოს ქალაქები
კატეგორია:მსოფლიო მემკვიდრეობის ძეგლები მაროკოში
ქერჩის ქართული ტრაგედია

**ქერჩის ქართული ტრაგედია** — მოვლენა, რომელიც მოხდა მეორე მსოფლიო ომის განმავლობაში, როდესაც ქერჩის ნახევარკუნძულზე ფაშისტური გერმანიის ჯარები თავს დაესხა საბჭოთა ჯარებს, რომელიც ძირითადად დაკომპლექტებული იყო ეთნიკური ქართველებით.

1942 წლის მაისში, ფაშისტურმა გერმანიამ დაიწყო სწრაფი ოპერაცია საბჭოთა არმიის წინააღმდეგ, რომელიც იცავდა ქერჩის ნახევარკუნძულს, ყირიმის, უკრაინის სსრ აღმოსავლეთ ნაწილში. საბჭოთა ჯარების მობილიზაცია მოხდა მას შემდეგ, რაც გერმანელებმა დაიკავეს უკრაინის სსრ. ოპერაცია დაიწყო 1942 წლის 8 მაისს და დასრულდა 1942 წლის 18 მაისს საბჭოთა ჯარების სრული განადგურებით. საბჭოთა ქართული რაზმები, ფელდმარშალ ერიხ ფონ მანშტაინის შეიარაღებული ძალების ალყაში მოექცნენ და მოხვდნენ მძლავრი ცეცხლისა და დაბომბვის ქვეშ მოიერიშე თვითმფრინავებიდან. ჯარისკაცებმა ზღვით სცადეს უკან დახევა, მაგრამ ამაოდ. საბოლოოდ, 10 დღიანი ბრძოლის შემდეგ დაახლოებით 120 ათასი ეთნიკური ქართველი ჯარისკაცი დაიღუპა.

კატეგორია:მეორე მსოფლიო ომის ოპერაციები და ბრძოლები
უილიამ ფრედერიკ დენინგი

**უილიამ ფრედერიკ დენინგი** ( დ. 25 ნოემბერი 1848, რედპოსტი — გ. 9 ივნისი 1931) — ბრიტანელი ასტრონომი.

## ბიოგრაფია
უილიამ ფრედერიკ დენინგი დაიბადა 1848 წლის 25 ნოემბერს, ინგლისის ერთ-ერთ პატარა სოფელში. პატარა ასაკშივე გამოიჩინა ინტერესი ბუნებისმეტყველებისადმი. 17 წლიდან ასტრონომიით დაინტერესდა. თავისი პირველი რეფრაქტორი შეიძინა 1866 წელს. თავდაპირველად დაკვირვებებს ასრულებდა მზის ლაქებზე, იუპიტერის თანამგზავრებზე და ასევე მერკურის გადაადგილებაზე. დენინგის პირველი პუბლიკაციები გამოიცა 1866 წელს ჟურნალ „Astronomical Register“-ში.

საყურადღებო დაკვირვებებს ატარებდა მეტეორებსა და ახალ პლანეტებზე. 1920 წელს მოახდინა ახალი აღმოჩენა. მან გედის თანავარსკვლავედში დააფიქსირა ახალი ვარსკვლავის სიკაშკაშე. უილიამ დენინგს 1898 წელს მიენიჭა სამეფო ასტრონომიული საზოგადოების ოქროს მედალი. მისი სახელობისაა კრატერი მარსსა და მთვარეზე.

## რესურსები ინტერნეტში 
* უილიამ ფრედერიკ დენინგი 
* უილიამ ფრედერიკ დენინგი 

## სქოლიო 
კატეგორია:ბრიტანელი ასტრონომები
იაბლონოვსკის სასახლე

**იაბლონოვსკის სასახლე** - ვარშავის ერთ-ერთი ისტორიული სასახლე. მდებარეობს თეატრალურ მოედანზე, შრუდმიეშციეს რაიონში.

## ისტორია
სასახლე აშენდა 1773-1785 წლებში ანტონი ბარნაბა იაბლონოვსკის ბრძანებით. 1817-1819 წლებში სასახლემ რატუშის ფუნქცია შეიძინა, რადგან მასში ქალაქის თვითმმართველობა განთავსდა. ამის გამო სასახლე მნიშვნელოვნად გადააკეთეს. 1863 წელს იანვრის აჯანყებისას სასახლე დაზიანდა, რის გამოც 1864-1869 წლებში სასახლის კიდევ ერთი რეკონსტრუქცია გახდა საჭირო. ამჟამად ის ნეორენესანსის სტილში გადააკეთეს და ფასადზე კოშკი მიაშენეს. შენობა მთლიანად დაინგრა 1944 წელს, გერმანელთა მიერ ვარშავის აჯანყების ჩახშობის დროს. 1990-იან წლებში სასახლე ხელახლა ააშენეს. კოშკი და ფასადი ორიგინალური, XX საუკუნის დასაწყისის არქიტექტურული გეგმით აშენდა, ხოლო შენობის უკანა ნაწილები კი - თანამედროვე სტილით.

## რესურსები ინტერნეტში
*
*ინფორმაცია სასახლის შესახებ შრუდმიეშციეს რაიონის ოფიციალურ საიტზე 

კატეგორია:ვარშავის სასახლეები
ჰოპლიტი

150px|thumb|right|სპარტელი ჰოპლიტი
**ჰოპლიტი** () — მძიმედ შეიარაღებული მებრძოლი ძველ საბერძნეთში, რომელიც ჯარის მთავარ ნაწილს წარმოადგენდა. ბერძნულ განლაგება ფალანგაში სწორედ ჰოპლიტთა მძიმედ აღჭურვილი ჰოპლიტები შედიოდა. ისინი შეიარაღებულნი იყვნენ 2–3 მეტრის შუბებით და მოკლე 60-სანტიმეტრიანი ხმლით. ჰოპლიტის დაცვას უზრუნველყოფდა: აბჯარი, მუზარადი, სამუხლეები და ფარი. ფარს „ჰოპლონი“ ერქვა. ის ჰოპლიტის მთელ ტანს ფარავდა. ჰოპლიტს ბრინჯაოს აბჯარი ემოსა, რომელიც ზოგჯერ ტყავით და ტილოთი იყო დაფარული. ჰოპლიტის თავს ხშირად კორინთული ტიპის მუზარადი ამშვენებდა რომელიც კარგად უზრუნველყოფდა ჰოპლიტის: თავის ქალის, ცხვირის, ლოყების, ყურებისა და კისრის დაცვას. მუზარადი მორთული იყო ცხენის ძუისაგან დამზადებული მოსართავებით. ჰოპლიტის მუხლებს სამუხლეები იცავდა, ხოლო ფეხზე სანდლები ეცვა.

## ლიტერატურა
## რესურსები ინტერნეტში 
* ჰოპლიტები ვირტუალურ მუზეუმში pikeman.ru 
* ალექსანდრე ჟმოდიკოვი «ფალანგის განვითარების ეტაპები»

* ბერძნული ჰოპლიტი, ძვ. წ. 480—323 (Osprey—Warrior 27) : ბერძენ ჰოპლიტთა სურათები.

## სქოლიო 
კატეგორია:ძველი საბერძნეთის სამხედრო ტიტულები
კატეგორია:ძველი საბერძნეთის წოდებები
სენექერიმ ჰოვანეს არწრუნი

**სენექერიმ ჰოვანეს არწრუნი** (; გარდ. 1026) — ვასპურაკანის სომხური სახელმწიფოს მეფე 1003-1021 წლებში.

XI საუკუნის დასაწყისში ვასპურაკანის სამეფო თურქებმა დაარბიეს. სიტუაციით ისარგებლა ბიზანტიის იმპერატორმა ბასილი II ბულგართმმუსვრელმა აიძულა სენაქერიმ ჰოვანესი დაეტოვებინა ტახტი. 

სენაქერიმ ჰოვანესის ასული მარიამი საქართველოს მეფის გიორგი I-ის მეუღლე იყო.

## ლიტერატურა
* კირილ თუმანოვი, *Manuel de généalogie et de chronologie pour le Caucase chrétien (Arménie, Géorgie, Albanie)*, რომი, Édition Aquila, 1976 [détail des éditions], გვ. 91-92.

კატეგორია:ვასპურაკანის სამეფო
კატეგორია:სომხეთის ისტორია
კატეგორია:გარდაცვლილი 1026
კატეგორია:დაბადების წელი უცნობია
ფესი

მინი|მარცხნივ|ტყავის საწარმო ფესში
**ფესი** (არაბ. فاس‎; ) — სიდიდით მეორე ქალაქი მაროკოში, კასაბლანკას შემდეგ, ფეს-ბულემანის რეგიონის დედაქალაქი. 2010 წლის მონაცემებით, მისი მოსახლეობა 1 მლნ ადამიანს შეადგენს. 

ფესი, ყოფილი დედაქალაქი, ერთ-ერთია ქვეყანაში არსებული ოთხი „იმპერიული ქალაქიდან“, სხვა დანარჩენებია რაბატი, მარაქეში და მექნესი. ქალაქი მოიცავს სამ განსხვავებულ რაიონს — ფეს-ელ-ბალის (ძველი, კედელშემორტყმული ქალაქი), ფეს-ჯდიდს (ახალი ფესი) და ფრანგების მიერ შექმნილ უახლეს ნაწილს ახალ ქალაქს (Ville Nouvelle). 

ფეს-ელ-ბალი იუნესკოს მსოფლიო მემკვიდრეობის ძეგლთა სიაშია შესული. მისი მედინა, ესაზღვრება მსოფლიოში უდიდეს ავტომობილთანაგ თავისუფალ არეალს. ფესში მდებარე ალ-კარაუინის უნივერსიტეტი 859 წელს დაარსდა და მსოფლიოში უძველეს, დღემდე მოქმედ უნივერსიტეტად მიიჩნევა. ქალაქს ხშირად დასავლეთის „მექას“ და აფრიკის „ათენს“ უწოდებენ. 

## ისტორია 
ქალაქი 789 წელს, მდინარე ფესის მარჯვენა სანაპიროზე ისდისიდთა დინასტიის ფუძემდებელმა, ირდის I-მა დააარსა. მშენებლობები მდინარის მოპირდაპირე მხარეს მისმა ვაჟმა, ირდის II-მ გააგრძელა. ასე წარმოიქმნა მდინარის სხვადასხვა მხარეს მდებარე ორი დამოუკიდებელი ქალაქი, რომლებიც XI საუკუნეში შეერთდნენ.

## დამეგობრებული ქალაქები 
ფესი დამეგობრებულია შემდეგ ქალაქებთან:

* მონპელიე, საფრანგეთი, 1961-დან
* სტრასბურგი, საფრანგეთი, 1961-დან
* ფლორენცია, იტალია, 1961-დან
* კაირუანი, ტუნისი, 1965-დან
* ტლემსენი, ალჟირი, 1969-დან
* სენ-ლუი, სენეგალი, 1979-დან
* კორდობა, ესპანეთი, 1982-დან
*  იერუსალიმი, პალესტინა/ისრაელი *(1982-დან) (ხელი მოეწერა პალესტინის მხარესთან)*
* იზმირი, თურქეთი, 1995-დან
* ბობო-დიულასო, ბურკინა-ფასო, 2003-დან
* სუვონი, სამხრეთი კორეა, 2003-დან
* კოიმბრა, პორტუგალია
* ლაჰორი, პაკისტანი
* მულტანი, პაკისტანი
* პუებლა, მექსიკა

## ლიტერატურა 
*
*
*
*

## რესურსები ინტერნეტში 
*ფესის ტურისტული გზამკვლევი ვიკითრეველისგან
*Fez City Fez Portal
*complexe culturel de fes  **complexe culturel de fes**, Morocco
*The portal of Fès 
*The Fes Festival: Sacred Music From Around The World

## სქოლიო 
კატეგორია:მაროკოს ქალაქები
კატეგორია:მსოფლიო მემკვიდრეობის ძეგლები მაროკოში
საბერძნეთის კულტურა

საბერძნეთში წინათ ქალაქს პოლისს უწოდებდნენ.მთავარ პოლისს ერქვა აკროპოლისი.აკროპოლისი წარმოადგენდა ანსამბლს ანუ სხვადასხვა ელემენტებისა და არქიტექტურული ნაგებობების ერთობლიობას.მასში შედიოდა:მთავარი პანთეონი,პროფილეები,პონაკოთეკა(ხელოვნების ნიმუშების საცავი),ნიკეს ტაძარი და ერეხთეიონი (პატარა სვეტებიანი ნაგებობა რომელსაც ძველ საბერძნეთში არანაირი დანიშნულება არ ჰქონდა).პართენონში იდგა ათენას (ომის ქალღმერთის) ქანდაკება.ათენას ქანდაკების ავტორი იყო **ფიდიასი**,რომელიც მოღვაწეობდა ძვ.წ მე–5 საუკუნეში.სპარსეთთან ომის დროს ამ შენობაში მოათავსეს ტყვიაწამალი რომელიც აფეთქდა.ათენას ქანდაკება დაინგრა,დღესდღეობით მისი ნანგრევებია შემორჩენილი.

ხელოვნების ისტორიაში *ელინიზმი* ეს არის ბერძნული ანტიკური ხელოვნება რომელიც მოიცავს ძვ.წ. მესამე–პირველ საუკუნეებს.ელინური ნიშნავს ყველაფერ ბერძნულს.ელინიზმის დროს ბეძნული კულტურა გავრცელდა ჩრდილოეთ აფრიკაში ახლო და შუა აღმოსავლეთში.ამ პერიოდში შეიქმნა არტემიდას ტაძარი ეფესოში,როდოსის კოლოსი,ალექსანდრიის შუქურა.ამ დროს ასევე შეიქმნა მარმარილოს ქანდაკება *ვენერა მილოსელი* (ძვ.წ.პირველ საუკუნეში) და ინახება პარიზის დიდ მუზეუმ *ლუვრში*.ასევე ზევსის საკურთხეველი პერგამონში, რომელიც დაცულია ბერლინის სახელმწიფო მუზუმში.

## ბერძნული კერამიკა
ბერძნული კერამიკა მიიღებოდა თიხის გამოწვის შედეგად. ბერძნების მიერ შექმნილი კერამიკული ნივთები მსოფლიოს სხვადასხვა ქვეყნებში გადიოდა.კერამიკული ჭურჭელი იყო სხვადასხვა სახის: ამფორა,ჰიდრია,კრატერი და სხვ.ამფორებში ასხამდნენ ღვინოსა და ზეითუნის ზეთს.ჰიდრიაში წყალს.კრატერებში სურნელოვან ნელსაცხებლებს.თიხის ამ ჭურჭელს სხვადასხვაგვარი ფორმა ჰქონდა.

## ბერძნული ორდერი
ძველი ელინები,ანუ ძველი ბერძნები, ღვდაებისადმი პატივისცემის ნიშნად ღმერთების გამოსახულებებს ქმნიდნენ.ამ გამოსახულებებს,მათი აზრით, თავისი მუდმივი ადგილსამყოფელი ადგილი უნდა ჰქონოდა.ამისათვის ბერძნებმა ტაძრების აგება დაიწეს.ყველა ბერძნული პოლისი ცდილობდა,რომ აეშენებინა რაც შეიძლება ლამაზი და დიდებული ტაძარი.ბერძნული ტაძრის მთავარი აუცილებელი შემადგენელი ნაწილი იყო ბოძები ანუ კოლონები (სვეტები).პირველად ბოძებს ხისგან აკეთებდნენ, შემდეგ კი-მარმარილოსაგან.     ბერძნულ არქიტექტურაში დაცული იყო პროპორციებისა და წესრიგის გარკვეული სისტემა, რომელსაც უწოდებდნენ *ორდერს*.ორდერი სამი სახის იყო დორიული,იონური და კორინთული.დორიული კოლონა მარტივი მოყვანილობის, მაგრამ საკმაოდ სქელი კოლონა იყო.იგი ზევით თანდათან ვიწროვდება და უბრალო სქელი კვადრატული ფილით ბოლოვდება.იონური კოლონა დორიულზე უფრო ვიწროა,ზემოთ კი ლამაზად არის მოჩუქურთმებული.კორინთული კოლონა იყო ყველაზე ლამაზი და დეკორატიული კოლონა ძველ ელადაში.მხოლოდ მდიდრებსა და წარჩინებულებს ჰქონდათ საშუალება ამ კოლონის შეძენისა.
თეტუანი

**ტეტუანი** (ბერბერ. Tiṭṭawin; არაბ. تطوان; ; ) — ქალაქი ჩრდილოეთ მაროკოში. მისი ბერბერული სახელი ლიტერატურულად „თვალებს" ნიშნავს, ხოლო ფიგურულად „წყაროებს". ტეტუანი ერთ-ერთია მაროკოს ორი უმთავრესი ხმელთაშუაზღვიური ნავსადგურიდან. მდებარეობს გიბრალტარის სრუტიდან რამდენიმე მილით სამხრეთით. 2004 წლის მონაცემებით, მისი მოსახლეობა  320 539 ადამიანს შეადგენდა. ქალაქიდან 6 კმ-ით აღმოსავლეთით მდებარეობს სამოქალაქო, სანია-რამელის აეროპორტი.

მიუხედავად იმისა, რომ არაბული ოფიციალური ენაა, ის ყოველდღიურ საუბარში არ გამოიყენება, ქალაქს არაბულის საკუთარი დიალექტი გააჩნია, რომელიც ჯებლი არაბულისგან მნიშვნელოვნად განსხვავდება. ეს უკანასკნელი დომინირებდა XX საუკუნის იმ პერიოდში, როდესაც მიმდებარე სასოფლო დასახლებებიდან ხალხი ტეტუანში გადმოდიოდა საცხოვრებლად. ფართოდ რჩება გავრცელებული ესპანური და ფრანგული, განსაკუთრებით ბიზნეს და ინტელექტუალურ წრეებში. მთავარი რელიგიაა ისლამი, თუმცა ქალქიში ცხოვრობს ქრისტიანული უმიცრესობაც.

## აღწერა
ტეტუანი მდებარეობს  ქალაქ ტანგიედან 60 კმ-ით აღმოსავლეთით, და 40 კმ-ით სამხრეთით ესპანურ ანკლავ სეუტადან და გიბრალტარის სრუტიდან, რიფის მთების ოდნავ ჩრდილოეთით, მარტილის ხეობაში, შესაბამისად, ქალაქის სამხრეთით და დასავლეთით მთებია განლაგებული. ტეტუანი განლაგებულია ხეხილის ბაღების სარტყელის შუაგულში, რომელიც მოიცავს ფორთოხალს, ნუშს, ბროწეულს და კვიპაროზის ხეებს.

ქალაქის ქუჩები საოცრად ფართო და სწორია. ბევრი სახლი მიკეუთვნება არისტოკრატთა ოჯახებს, რომლებიც ესპანეთის რეკონკისტის დროს ანდალუსიიდან გამოქცეულთა შთამომავლები არიან.

## ისტორია
ქალაქი დაარსდა ძვ. წ. III საუკუნეში. არქეოლოგიური გათხრების შედეგად აღმოჩენილია როგორც რომაული, ისე ფინიკიური არტეფაქტები.

დაახლოებით 1305 წელს, ამ ადგილას ქალაქი ააშენა მარინიდმა მეფე აბუ-ტჰაბიტმა. ის წარმოადგენდა სეუტაზე იერიშების მისატან ბაზას. 1400 წელს, ქალაქი კასტილიელებმა დაანგრიეს, რადგან მას მეკობრეები იყენებდნენ მათზე თავდასხმებისთვის. XV საუკუნის დასასრულს, ქალაქი აღადგინეს ესპანეთის რეკონკისტის დროს ანდალუსიიდან გამოქცეულებმა. იმის გამო, რომ ქალაქს მეკობრული რეპუტაცია ჰქონდა მისი ისტორიის სხვადასხვა დროს, 1860 წლის 4 თებერვალს ის ესპანელებმა აიღეს ლეოპოლდო ო'დონელის მეთაურობით და გარდაქმნეს მთლიანად ევროპულ სტილში, სანამ 1862 წლის 2 მაისს ისინი ევალუაციას მოახდენდნენ. ამის შემდეგ, ადგილობრივებმა ასე საძულველი ცვლილებებსი ყველანაირი კვალი დაანგრიეს, სრულიად წაშალეს და ქალაქს ყოფილი იერსახე დაუბრუნეს.

1997  წლიდან, ტეტუანის მედინა შესულია იუნესკოს მსოფლიო მემკვიდრეობის ძეგლთა სიაში.

## იხილეთ აგრეთვე
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*ოფიციალური საიტი
*ტეტუანის მედინა, იუნესკო

## სქოლიო
კატეგორია:მაროკოს ქალაქები
პოდკამენაია-ტუნგუსკა

**პოდკამენაია-ტუნგუსკა**, *ჩულაკანი*, *შუა ტუნგუსკა* () — მდინარე რუსეთში (კრასნოიარსკის მხარე). მდინარე ენისეის მარჯვენა შენაკადი. სიგრძე 1865 კმ, აუზის ფართობი 240 ათ. კმ². სათავე აქვს ანგარის ჭიუხებში. ზემოთში ეწოდება კატანგა, მიედინება განიერ და ღრმა ხეობაში. ტეტერეს შესართავიდან ხეობა ვიწროვდება, გადის ლავებზე და აჩენს ჭორომებს. შესართავიდან 250 კმ-ზე ხეობა ფართოვდება 20-23 კმ-მდე. 

პოდკამენაია-ტუნგუსკა საზრდოობს თოვლის, წვიმისა და მიწისქვეშა წყლით. წყალდიდობა იცის მაის-ივნისში, წყალმცირეა ივლისიდან-ოქტომბრამდე. შესართავთან წყლის საშუალო ხარჯი 1750 მ³/წმ, მაქსიმალური 35 ათ. მ³/წმ. მინიმალური (ზამთარში) — 3-15 მ³/წმ. იყინება ოქტომბრის ბოლოს, ყინულძვრა შუა მაისშია. ყინულის ჩახერგვის დროს ქვემოთში წყლის დონე 29, 7 მ-მდე აღწევს. სანაოსნოა შესართავიდან 1146 კმ-ზე. პოდკამენაია-ტუნგუსკას ნაპირზეა დასახლებული პუნქტები: ვანავარა, ბაიკიტი, პოდკამენაია-ტუნგუსკა.

1908 წელს მდინარე პოდკამენაია-ტუნგუსკის აუზში მოხდა უძლიერესი აფეთქება, რომელმაც შემდგომ მიიღო „ტუნგუსკის ფენომენის“ სახელწოდება.  

## რესურსები ინტერნეტში 
* გეოგრაფიული სახელწოდებების ლექსიკონი
* *პოდკამენაია-ტუნგუსკა 2007*

კატეგორია:ირკუტსკის ოლქის მდინარეები
კატეგორია:ენისეის შენაკადები
კატეგორია:კრასნოიარსკის მხარის მდინარეები
The Dream of the Blue Turtles (ტურნე)

**The Dream of the Blue Turtles** — ინგლისელი მუსიკოს  სტინგის საკონცერტო ტურნე. იგი გაიმართა 1985-1986 წლებში. ტურნეს მსვლელობისას სრულდებოდა როგორც სიმღერები The Police-ის, ასევე სტინგის სოლო-შემოქმედებიდან. ბენდს, რომელიც მასთან ერთად უკრავდა, პირობითად ეწოდა „The Blue Turtles Band“.

ტურნეს ფარგლებში რეჟისორ მაიკლ ეპტიდის მიერ გადაღებული იქნა დოკუმენტურ-მუსიკალური ფილმი Bring On the Night.

## სეტლისტი
ტურის მსვლელობისას სეტლისტი იცვლებოდა. ქვემოთ წარმოდგენილია 1986 წლის ტიპური სეტლისტი.

#Shadows In The Rain
#Driven To Tears
#Consider Me Gone
#Children's Crusade
#One World / Love Is The Seventh Wave
#We Work The Black Seam
#Bring On the Night / When The World Is Running Down
#Moon Over Bourbon Street
#Fortress Around Your Heart
#Low Life
#I Burn For You
#If You Love Somebody Set Them Free 
#Roxanne
#Russians
#Tea In The Sahara / Walking On The Moon
#Every Breath You Take  
#The Dream Of The Blue Turtles/ Demolition Man 
#Message In A Bottle

## სქოლიო 
კატეგორია:სტინგის ტურნეები
კატეგორია:1985 წლის საკონცერტო ტურნეები
კატეგორია:1986 წლის საკონცერტო ტურნეები
Nothing Like the Sun (ტურნე)

**Nothing Like the Sun** — ინგლისელი მუსიკოს  სტინგის საკონცერტო ტურნე. იგი გაიმართა 1987-1988 წლებში. ტურნეს მსვლელობისას სრულდებოდა როგორც სიმღერები The Police-ის, ასევე სტინგის სოლო-შემოქმედებიდან. 

## სეტლისტი
ტურის მსვლელობისას სეტლისტი იცვლებოდა. ქვემოთ წარმოდგენილია 1988 წლის ტიპური სეტლისტი.

*Intro / The Lazarus Heart / Too Much Information
*We'll Be Together
*Englishman In New York
*Sister Moon
*Rock Steady
*Straight To My Heart
*One World
*If You Love Somebody Set Them Free
*Consider Me Gone
*Bring On The Night / When The World Is Running Down
*They Dance Alone
*Be Still My Beating My Heart
*Walking In Your Footsteps
*Fragile
*King Of Pain
*Little Wing/ From Me To You
*Russians
*Fortress Around Your Heart
*Don't Stand So Close To Me
*Caro Mio Ben
*Every Breath You Take
*Message In A Bottle

## სქოლიო 
კატეგორია:სტინგის ტურნეები
კატეგორია:1988 წლის საკონცერტო ტურნეები
კატეგორია:1987 წლის საკონცერტო ტურნეები
ელ-ჯადიდა

**ელ-ჯადიდა** (არაბ. الجديدة - *ახალი*) — საპორტო ქალაქი მაროკოს ატლანტის ოკეანის სანაპიროზე, ელ-ჯადიდის პროვინციაში. 2004 წლის მონაცემებით, მისი მოსახლეობა 144 440 ადამიანს შეადგენდა. ზღვიდან, ელ-ჯადიდას საკმაოდ მავრული შეხედულება აქვს; ქალაქს გააჩნია დაჩეხილი ქვის პორტუგალიური კედლები.

ელ-ჯადიდა, ადრე ცნობილი, როგორც **მაგასანი** () პორტუგალიელებმა 1502 წელს დაიპყრეს და აკონტროლებდნენ 1769 წლამდე, სანამ მას მიატოვებდნენ. ქალაქის მოასახლეობა ბრაზილიაში გადასახლდა, სადაც დააარსეს ახალი დასახლება ნოვა-მაგასანი (*Nova Mazagão*). ამის შემდეგ ქალაქი სულთანმა მუჰამედ ბენ-აბდალაჰმა აიღო.
მინი|მარცხნივ|250პქ|ელ-ჯადიდას გამაგრებული ქალაქი
2004 წელს, პორტუგალიური გამაგრებული ქალაქი მაგასანი იუნესკომ მსოფლიო მემკვიდრეობის სიაში შეიტანა, როგორც „თვალსაჩინო მაგალითი მაროკოული და ევროპული კულტურების გავლენისა", აგრეთვე „ადრეული მაგალითი რენესანსული იდეების განხორციელებისა, რომელიც შერწყმულია პორტუგალიურ სამშენებლო ტექნოლოგიებთან".

იუნესკოს თანახმად, პორტუგალიური პერიოდის ყველაზე მნიშვნელოვანი ნაგებობებია ცისტერნა და ღვთისმშობლის მიძინების ეკლესია.

ამჟამად, ქალაქის ექსპორტის მთავარი პროდუქტებია მარცვლეული კულტურები, ნუში, სიმინდი, მსხალი, შალი, ცვილი და კვერცხი. იმპორტით შედის ბამბა, შაქარი, ჩაი, ბრინჯი. ნავსადგურისა და საწარმოების გამო, ელ-ჯადიდას პლაჟები დაბინძურებულია.

ელ-ჯადიდა საგზაო მაგისტრალით დაკავშირებულია ქალაქ ეს-სუვეირასთან.

## იხილეთ აგრეთვე
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*website 
* Website Of El Jadida
*Website of El Jadida, Morocco
*Website of Mazagan 
*website
*El Jadida entry in Lexicorient 
*El jadida Camping 

კატეგორია:მაროკოს ქალაქები
კატეგორია:მსოფლიო მემკვიდრეობის ძეგლები მაროკოში
The Soul Cages (ტურნე)

**The Soul Cages** — ინგლისელი მუსიკოს სტინგის საკონცერტო ტურნე. იგი გაიმართა 1991-1992 წლებში. ტურნეს მსვლელობისას სრულდებოდა როგორც სიმღერები The Police-ის, ასევე სტინგის სოლო-შემოქმედებიდან. ძირითადად ტური მიეძღვნა მუსიკოსის ალბომს The Soul Cages.

## სეტლისტი
ტურის მსვლელობისას სეტლისტი იცვლებოდა. ქვემოთ წარმოდგენილია 1991 წლის ტიპური სეტლისტი.

*All This Time
*Jeremiah Blues (Part 1)
*Mad About You
*Ain't No Sunshine
*Why Should I Cry For You / If I Were A Carpenter
*Roxanne
*Bring On The Night / When The World Is Running Down
*King Of Pain
*Fortress Around Your Heart
*The Wild Wild Sea
*The Soul Cages
*When The Angels Fall
*Mariposa Libre
*Purple Haze
*Consider Me Gone
*Tea in the Sahara / Walking On The Moon
*Every Breath You Take
*Message In A Bottle
*Fragile

## სქოლიო 
კატეგორია:სტინგის ტურნეები
კატეგორია:1991 წლის საკონცერტო ტურნეები
კატეგორია:1992 წლის საკონცერტო ტურნეები
Ten Summoner's Tales (ტურნე)

'''Ten Summoner's Tales''' — ინგლისელი მუსიკოს სტინგის საკონცერტო ტურნე. იგი გაიმართა 1993-1995 წლებში. ტურნეს მსვლელობისას სრულდებოდა როგორც სიმღერები The Police-ის, ასევე სტინგის სოლო-შემოქმედებიდან. ძირითადად ტური მიეძღვნა მუსიკოსის ალბომს Ten Summoner's Tales.

## სეტლისტი
ტურის მსვლელობისას სეტლისტი იცვლებოდა. ქვემოთ წარმოდგენილია 1994 წლის ტიპური სეტლისტი.

*If I Ever Lose My Faith In You
*Heavy Cloud No Rain
*Love Is Stronger Than Justice
*Seven Days
*A Day In The Life
*Fields Of Gold
*Synchronicity II
*Every Little Thing She Does Is Magic
*Roxanne / Consider Me Gone
*It's Probably Me / Sister Moon
*Shape Of My Heart
*Saint Augustine In Hell / Straight To My Heart
*Englishman In New York
*King Of Pain/ Demolition Man
*Bring On The Night / When The World Is Running Down
*She's Too Good For Me
*Nothing 'Bout Me
*Every Breath You Take
*Fragile

## სქოლიო 
კატეგორია:სტინგის ტურნეები
კატეგორია:1993 წლის საკონცერტო ტურნეები
კატეგორია:1994 წლის საკონცერტო ტურნეები
კატეგორია:1995 წლის საკონცერტო ტურნეები
ტვიფელფონტეინი

**ტვიფელფონტეინი** (აფრიკ. *საეჭვო წყარო*) — კლდის უძველესი გრავიურების არეალი ჩრდილო-დასავლეთ ნამიბიაში, კუნენეს რეგიონში. მოიცავს წყაროს, რომელიც ქვიშაქვის მაგიდა მთების მწვერვალებს შორის განლაგებულ ხეობაში მდებარეობს. ხეობა მინიმალური რაოდენობის ნალექებს იღებს და გააჩნია დღიური ტემპერატურის ფართო ცვალებადობა.

ტერიტორია 6 000 წლის წინ დასახლებული იყო მონადირე-შემგროვებლებით, ხოლო შემდეგ ხოიხოის მეჯოგე ხალხებით. ორივე ეთნიკური ჯგუფი არეალს იყენებდა რელიგიური მიზნებისა და შამანისტური რიტუალების ჩასატარებლად, რომლის პროცესშიც შექმნეს 2 500 კლდის გრავიურა და მცირე რაოდენობის კლდის ნახატები. იმის გამო, რომ მოიცავს აფრიკაში არსებული კლდის პეტროგლიფების უდიდეს კონცენტრაციას, 2007 წელს იუნესკომ ტვიფელფონტეინი მსოფლიო მემკვიდრეობის ძეგლთა სიაში შეიტანა, როგორც პირველი ძეგლი ნამიბიიდან. 
მინი|250პქ|მარცხნივ
## ისტორია
ტვიფელფონტეინი 6 000 წლის წინ დასახლებული იყო ქვის ხანის მონადირე-შემგროვებელი ვილტონის ქვის ხანის კულტურის ჯგუფით, რომლებმაც შექმნეს არსებული გრავიურების უდიდესი ნაწილი და სავარაუდოდ ყველა ნახატი. 2 000 - 2 500 წლის წინ, ხეობა დაიკავეს ბუშმენების მონათესავე ჰოტენტოტების ეთნიკურმა ჯგუფებმა. ეს ხალხი ასევე ეწეოდა კლდის მხატვრობას, რომელიც სრულიად განსხვავდება უფრო ძველი გრავირებებისგან. ეს ტერიტორია ევროპელთაგან დაუსახლებელი რჩებოდა მეორე მსოფლიო ომის შემდგომ პერიოდამდე, როდესაც ხანგრძლივმა გვალვებმა აფრიკაანსზე მოლაპარაკე ფერმერები (ბურები) აიძულა აქეთ გადაადგილებისკენ.

ტოპოგრაფი რეინარდ მააკი ამ არეალში კლდის გრავიურების არსებობას ჯერ კიდევ 1921 წელს იუწყებოდა, მაგრამ მისი მნიშვნელოვანი გამოკვლევები 1947 წელს დაიწყო, როდესაც ერთ-ერთმა მემამულემ ტერიტორია სასოფლო-სამეურნეო საქმიანობისთვის იყიდა. მანვე აღმოაჩინა წყარო, რომელიც უცებ გაუჩინარდა, ამიტომ მას ტვიფელფონტეინი უწოდა. ამის შემდეგ, 1950 წლიდან იწყება არეალის სამეცნიერო შესწავლა ერნსტ რუდლოფ ჩერცის მიერ, რომელმაც 212 ქვის ფილაზე განლაგებული 2 500 გრავიურა აღწერა.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*აღწერა იუნესკოს საიტზე
*"Twyfelfontein: a World Heritage Site". Government of Namibia. Retrieved 17 Aug 2010

კატეგორია:ნამიბიის გეოგრაფია
კატეგორია:მსოფლიო მემკვიდრეობის ძეგლები ნამიბიაში
იუნესკოს მსოფლიო მემკვიდრეობის ძეგლები ბაჰრეინში

2011 წლის მონაცემებით ბაჰრეინში იუნესკოს **მსოფლიო მემკვიდრეობის** ერთი ძეგლია.

## სტატისტიკა 
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 911 ძეგლია შეტანილი. მათ შორის 0,1 % ბაჰრეინის, რომელიც კულტურული ძეგლია.

## ობიექტის გეოგრაფიული მდებარეობა
## რესურსები ინტერნეტში 
* იუნესკოს მსოფლიო კულტურული მემკვიდრეობის ძეგლები ბაჰრეინში

კატეგორია:ბაჰრეინი
კატეგორია:მსოფლიო მემკვიდრეობის ძეგლები ბაჰრეინში
ბაჰრეინი
იუნესკოს მსოფლიო მემკვიდრეობის ძეგლები ბელარუსში

2015 წლის მონაცემებით ბელარუსში იუნესკოს **მსოფლიო მემკვიდრეობის** 4 ძეგლია, რაც ძეგლების საერთო რაოდენობის 0,4 %-ს შეადგენს. 3 ძეგლი სიაში შეტანილია კულტურული, ხოლო ერთი ბუნებრივი კრიტერიუმების მიხედვით, ამასთანავე ეს ობიექტი წარმოადგენს ბუნების საოცრებას, ტერიტორიას, რომელსაც აქვს გამორჩეული სილამაზე და ესთეტიკური მნიშვნელობა (კრიტერიუმი vii). გარდა ამისა 2015 წლის მონაცემებით იუნესკოს საცდელ სიაში კანდიდატად წარდგენილია 10 ობიექტი. სსრკ-მ, რომლის შემადგენლობაშიც შედიოდა ბელორუსიის სსრ, იუნესკოს მსოფლიო მემკვიდრეობის კონვენციის რატიფიცირება მოახდინა 1988 წლის 12 ოქტომბერს. ბელარუსის ტერიტორიიდან იუნესკომ მსოფლიო მემკვიდრეობის სიაში პირველად შეიყვანა ბელოვეჟის ტევრი 1992 წელს. 

## სტატისტიკა 
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.

## ობიექტების გეოგრაფიული მდებარეობა
## რესურსები ინტერნეტში 
* იუნესკოს მსოფლიო კულტურული მემკვიდრეობის ძეგლები ბელარუსში

## სქოლიო
კატეგორია:ბელარუსი
კატეგორია:მსოფლიო მემკვიდრეობის ძეგლები ბელარუსში
ბელარუსი
ლეონიდ კულიკი

**ლეონიდ ალექსის ძე კულიკი** ( დ. 19 აგვისტო 1883, დერპტი — გ. 14 აპრილი 1942, სპას-დემენსკი) — რუსი მინერალოგი. მეტეორიტების ცნობილი მკვლევარი. 

## ბიოგრაფია 
დაიბადა დერპტში (ახლანდელი ტარტუ). მამის გარდაცვალების შემდეგ ლეონიდ კულიკი ოჯახთან ერთად საცხოვრებლად გადავიდა სამხრეთ ურალში.
1903 წელს დაამთავრა ტროიცკის კლასიკური გიმნაზია და ჩააბარა პეტერბურგის სატყეო ინსტიტუტში. სტუდენტურ დემონსტრაციებში მონაწილეობის გამო ერთი წლის შემდეგ სასწავლებლიდან გარიცხეს. შემდეგ იგი სამხედრო სამსახურში გაიწვიეს. სწავლობდა ტირასპოლის პოლკის სკოლაში. შემდეგ ბრუნდება ტროიცკში, 1906 წელს იქვე ჩამოაყალიბა სოციალ-დემოკრატიული ორგანიზაცია, რომელმაც ბოლშევიკთა პროგრამა მიიღო. 

1908 წელს ლეონიდ კულიკს ბრალს სდებენ ლიტერატურის არალეგალურ გავრცელებაში და შედეგად ციხეში ჩასვეს. 1909 წელს ვადა მოიხადა. შემდგომ მუშაობდა ქალაქ მიასაში, მეტყევეს დამხმარედ. 1911 წელს როგორც გეოდეზისტმა მონაწილეობა მიიღო ერთ-ერთი ექსპედიციაში, რომელსაც სახელოვანი მეცნიერი ვლადიმერ ვერნადსკი ხელმძღვანელობდა. ვერნადსკის წინადადებით ლეონიდ კულიკი 1912 წელს ხდება პეტერბურგის მეცნიერებათა აკადემიის მინერალოგიური მუზეუმის თანამშრომელი. 

იყო პირველი მსოფლიო ომის მონაწილე, რომელიც პარუჩიკის ჩინით დაამთავრა. 1918 წელს მონაწილეობდა ერთ-ერთ სამეცნიერო ექსპედიციაში (ურალში), რომლის დანიშნულება იყო სასარგებლო წიაღისეულების შესწავლა. 1918 წლიდან მუშაობა დაიწყო მეტეორიტიკის მიმართულებით. 1921 წელს მისი ინიციატივით მინერალოგიურ მუზეუმში შეიქმნა მეტეორიტების განყოფილება. 

1924 წელს დაამთავრა სწავლა პეტერბურგის უნივერსიტეტში და საბოლოოდ მიიღო მინერალოგიური სპეციალობა. ლეონიდ კულიკის განსაკუთრებულ ყურადღებას იპყრობდა ტუნგუსკის კატასტროფა. 1927–1939 წლებში ტუნგუსკაში მან მოაწყო ექვსი (სხვა ცნობით ოთხი) სამეცნიერო ექსპედიცია, რომელიც ცდილობდა ტუნგუსკის ფენომენის ახსნას. ტუნგუსკის ფენომენის კვლევისას კულიკმა შეაგროვა მნიშვნელოვანი სამეცნიერო მასალა. 

მეორე მსოფლიო ომის დაწყებისას კულიკი მოხალისედ წავიდა არმიაში. ომის დროს იგი დაიჭრა და სულ მალე ტიფით გარდაიცვალა. იგი ქალაქ სპას-დემენსკში დაასაფლავეს ადგილობრივმა მაცხოვრებლებმა.

## რესურსები ინტერნეტში 
* ჟურნალი „სამყაროს ირგვლივ“ – კულიკის ბილიკი 

## ლიტერატურა 
* И. Г. Колчинский, А. А. Корсунь, М. Р. Родригес. Астрономы (Биографический справочник). — 2-е изд. — Киев: Наукова Думка, 1977;
* Кандыба Ю. Л. Жизнь и судьба Леонида Алексеевича Кулика // Природа. 1990.

კატეგორია:საბჭოთა გეოლოგები
კატეგორია:რუსი გეოლოგები
კატეგორია:წმინდა ანას III ხარისხის ორდენის კავალრები
კატეგორია:წმინდა სტანისლავის III ხარისხის ორდენის კავალრები
ლეიტონ მისტერი

**ლეიტონ მარისა მისტერი** (; დ. 9 აპრილი, 1986, ფორტ-უერთი,ტეხასი,აშშ) — ამერიკელი მომღერალი, მსახიობი და მოდელი. გოგონას ყველაზე დიდი პოპულარობა მოუტანა ბლერ უოლდორფის როლმა სერიალ ჭორიკანაში.

ლეიტონი 2010 წელს ასევე გამოჩნდა ფილმში  „მე მივდივარ - არ იტირო“ და 2011 წელს ტრილერში „ოთახის მეზობელი“.

## ცხოვრების ადრეული წლები 
ლეიტონ მისტერი დაიბადა 1986 წლის 9 აპრილს ფორტ-უერთში.გოგონას დედა, მამა, პაპა და დეიდა 1982 წელს დააკავეს მარიხუანას კონტრაბანდის და გავრცელების ბრალდებით.ლეიტონის დაბადებიდან სამი თვის შემდეგ შემდეგ მისი დედა კონი ისევ დაბრუნდა ციხეში და ლეიტონი დარჩა თავის ბებია–პაპასთან.. ლეიტონს ჰყავს უფროსი ძმა დუგლას მისტერი და უმცროსი ძმა – ლექს მისტერი.

## კარიერა 
ლეიტონი 11 წლის ასაკში გადავიდა ნიუ იორკში საცხოვრებლად, სადაც მუშაობა დაიწყო მოდელად "Wilhelmina"-სთან, შემდეგ კი მუშაობდა ფოტოგრაფ სოფია კოპოლასთან. მისი ტელედებიუტი შედგა 13 წლის ასაკში, 1999 წელს, როდესაც მან მონაწილეობა მიიღო სერიალში კანონი და წესრიგი.

## ფილმოგრაფია 
### ფილმები 
### ტელესერიალები 
## დისკოგრაფია
### სინგლები
## რესურსები ინტერნეტში
* ოფიციალური საიტი
*

## სქოლიო 
კატეგორია:ამერიკელი მომღერლები
კატეგორია:დაბადებული 1986
კატეგორია:ამერიკელი მსახიობები
კატეგორია:დაბადებული 9 აპრილი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
იუნესკოს მსოფლიო მემკვიდრეობის ძეგლები ბელგიაში

2013 წლის მონაცემებით ბელგიაში იუნესკოს **მსოფლიო მემკვიდრეობის** 11 ძეგლია.

## სტატისტიკა 
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 911 ძეგლია შეტანილი. მათ შორის 0,8 % ბელგიის ძეგლებია. ყველა მათგანი  კულტურული კრიტერიუმებითაა შეფასებული, მათგან 3 ობიექტი წარმოადგენს კაცობრიობის შემოქმედებითი გენიის შედევრს.

## ობიექტების გეოგრაფიული მდებარეობა
[500px|center|thumb|[ბელგიისა და საფრანგეთის სამრეკლოები.]]

## რესურსები ინტერნეტში 
* იუნესკოს მსოფლიო კულტურული მემკვიდრეობის ძეგლები ბელგიაში


ბელგია
The Cure

**The Cure** — ინგლისური როკ-ჯგუფი კროულიდან, ჩამოყალიბებული 1976 წელს. მისი შემადგენლობა მრავალჯერ შეიცვალა, თუმცა სიმღერების ავტორად და იდეოლოგად კვლავ რჩება რობერტ სმითი. ჯგუფის მუსიკა შეიცავს პოსტ-პანკისა და ახალი ტალღის, ასევე ალტერნატიული როკისა და გოთიკური როკის ელემენტებს.

## დისკოგრაფია
* *Three Imaginary Boys* (1979)
* *Seventeen Seconds* (1980)
* *Faith* (1981)
* *Pornography* (1982)
* *The Top* (1984)
* *The Head on the Door* (1985)
* *Kiss Me, Kiss Me, Kiss Me* (1987)
* *Disintegration* (1989)
* *Wish* (1992)
* *Wild Mood Swings* (1996)
* *Bloodflowers* (2000)
* *The Cure* (2004)
* *4:13 Dream* (2008)
* *Songs of a Lost World* (2024)

## რესურსები ინტერნეტში
*ოფიციალური საიტი
*

კატეგორია:1976 წელს ჩამოყალიბებული ჯგუფები
კატეგორია:The Cure
კატეგორია:ალტერნატიული მუსიკალური ჯგუფები
საბერძნეთის პერიფერიები

**საბერძნეთის პერიფერიები** () — საბერძნეთის უნიტარული სახელმწიფოა, რომელიც დაყოფილია პერიფერიებად და მუნიციპალიტეტებად. ცალკეა ათონის მთის სამონასტრო რესპუბლიკა, რომელსაც ავტონომია გააჩნია. აღნიშნულია დაყოფა ძალაშია 2010 წლიდან. 1987 წლიდან 2010 წლამდე საბერძნეთი იყოფოდა 13 რეგიონად რომლებიც თავის მხრივ 54 ნომად იყო დაყოფილი.

პერიფერიის საკრებულო და მმართველი აირჩევიან პირდაპირი კენჭისყრით ოთხი წლის ვადით

## საბერძნეთის პერიფერიები
## რესურსები ინტერნეტში
*საბერძნეთის მუნიციპალიტეტების ცენტრალური კავშირი

კატეგორია:საბერძნეთის პერიფერიები
ინჟინერ-კონსტრუქტორი

**ინჟინერ-კონსტრუქტორი** — ინჟინერული სპეციალობა. ინჟინერ კონსტრუქტორის საქმიანობა (სამუშაო) აუცილებელია შემუშავებისთვის და შექმნისთვის დასრულებული (მიზნობრივი) პროდუქტისა პროდუქტებისგან და მატერიალური წარმოების არსებული რესურსებისგან.

## იხილეთ აგრეთვე 
* ინჟინერ-მექანიკოსი
* ინჟინერ-ტექნოლოგი
* ინჟინერ-დამპროექტებელი
* ინჟინერ-მშენებელი
* ელექტროტექნიკოსი, სქემოტექნიკოსი
* სამრეწველო ინჟინერ, წარმოების ორგანიზაციის ინჟინერ

## რესურსები ინტერნეტში 
* რუსი ავიაკონსტრუქტორები

კატეგორია:ინჟინერულ სპეციალობათა სახეობები
ლულა

[thumb| ხრახნიანი 105 მმ სატანკო [ქვემეხი|ქვემეხის ლულის სასწავლო მოდელი]]
thumb|330px|ლულების კვეთა
thumb|330px|ლულა
[thumb|200px|ლულა [ნაღმმტყორცნი (ზღვის)|ნაღმმტყორცნისა საუ «შტურმტიგრი». კალიბრი 380 მმ]]
**ლულა** — ცეცხლსასროლი იარაღის ძირითადი ნაწილი, განკუთვნილი ჭურვის (მინის, ყუმბარისა, და ტყვიის) სროლისთვის გარკვეული საწყისი სიჩქარით და შეუძლია მისთვის მტკიცე ფრენის მიცემა სასურველი მიმართულებით.

## რესურსები ინტერნეტში
*Chrome lined gun barrels 

კატეგორია:ცეცხლსასროლი იარაღები